Taksimo
Taksimo (rus. Таксимо) – miesto tipo gyvenvietė Rusijoje, šiaurės Buriatijoje, prie Mujos upės; Mujos rajono centras. Geležinkelio stotis prie Baikalo–Amūro magistralės, kelias į Bodaibą, oro uostas. Aukso kasybos centras. Taip pat kertamas miškas, apdirbama skalda, prižiūrimas geležinkelis (yra depas). Netoliese yra nenaudojamas asbesto telkinys. Veikia biblioteka, muziejus, ligoninė. Netoliese yra ilgiausias Rusijoje Severomuisko tunelis.